**Socijalistička narodna partija Crne Gore** je socijaldemokratska stranka u Crnoj Gori. Njen predsjednik je Vladimir Joković, a pripada grupi stranaka srpskog naroda u Crnoj Gori.

Istorija
--------

Nastala je iz ogranka vladajuće Demokratske partije socijalista Crne Gore 1998. godine. Osnivač i prvi predsjednik stranke je bio bivši crnogorski predsjednik Momir Bulatović.

Na izborima 1998. stranka nastupa samostalno pod vođstvom Momira Bulatovića, osvaja 35,62% glasova i 29 poslanika plasirajući se na drugo mesto iza koalicije *Da živimo bolje* (DPS-NS-SDP). Bulatović je 19. maja 1998. postao predsednik savezne vlade SRJ i SNP ulazi u vlast na federalnom nivou sa Miloševićevim SPS-om.

Posle saveznih izbora 2000. i pada Slobodana Miloševića u Srbiji, pro-evropska i reformska struja Predraga Bulatovića preuzima liderstvo i dolazi u sukob sa Momirom Bulatovićem, koji je zatim zbog odluke glavnog odbora SNP-a da uđe u koaliciju sa DOS-om, napustio SNP i formirao Narodnu socijalističku stranku.

Posla toga zajedno sa Srpskom narodnom strankom i Narodnom strankom, SNP ulazi u unionističku koaliciju *Zajedno za Jugoslaviju*. ZZJ osvaja drugo mesto na izborima 2001. i preko 40% glasova, ali usled nemogućnosti formiranja vlade sa LSCG-om, izbori se ponavljaju. Na izborima sledeće godine, ZZJ menja ime u *Zajedno za promjene*, ali je sa skoro 38% glasova ipak poražena od koalcije koju je vodio DPS.

Bila je lider opozicije, prosrpska stranka sve do izborno kraha koalicije unionista na parlamentarnim izborima 2006. godine, i bila je glavna politička stranka na referendumu o nezavisnosti koja je kampanjisala za opciju državne unije sa Srbijom 2006. godine, na kojoj je opcija *NE* za dlaku izgubila. Istog trena rezultate nije priznala nezavisnost Crne Gore, i sastavila je Bijelu knjigu, koja je raspravljala o upitnosti referendumskih rezultata i iznosila statističke podatke o nelogičnostima i prekršajima vladajuće koalicije Mila Đukanovića.

Na parlamentarnim izborima 2009. godine, po drugi put u istoriji, nastupa samostalno, nakon neuspjeha da se formira jedinstvena lista cjelokupne opozicije odbijanjem Liberalne partije Crne Gore i kraha u pregovorima sa Novom srpskom demokratijom i Pokretom za promjene. SNP je na ovim izborima svojila 16,5% glasova i 16 poslanika u skupštini i time je posle izbore bila prva opoziciona stranka.

Na parlamentarnim izborima 2012. godine, propodaju ponovo pregovori sa Novom i PzP-om, oko ulaska SNP u tek formirani Demokratski front. Zbog toga SNP odlučuje još jednom samostalni nastup, ali jedan deo članstva pod vođstvom Predraga Bulatovića i Milana Kneževića, napušta stranku i prelazi u Front. SNP je na izborima osvojila treće mesto iza vladajuće koalicije i Fronta, odnosno 11,06% glasova i 9 poslanika, i time izgubila je 7 poslanika u poređenju sa 2009.

Izborni rezultati SNP
---------------------

| Godina izbora |  % | Mandati |
| --- | --- | --- |
| 1998. | 35,62 | 29 |
| 2001. | *koalicija Zajedno za Jugoslaviju* | 21 |
| 2002. | *koalicija Zajedno za promjene* | 19 |
| 2006. | 14,07 (sa NS i DSS) | 8 |
| 2009. | 16,54 | 16 |
| 2012. | 11,06 | 9 |
|

Predsjednici SNP
----------------

| Predsednik | Mandat |
| --- | --- |
| Momir Bulatović | 1998-2000 |
| Predrag Bulatović | 2000-2006 |
| Srđan Milić | 2006- |
|

Spoljašnje veze
---------------

* Zvanični sajt

| * p
* r
* u
Političke partije u Crnoj Gori Crna Gora |
| --- |
| Skupština | 

|  |  |
| --- | --- |
| Vlada i njena podrška | 
* DPS (35)
* SD (2)
* BS (2)
* LP (1)
* FORCA (1)
* HGI (1)

 |
| Opozicija | 
* DCG (8)
* NOVA (8)
* PzP (5)
* DEMOS (4)
* SDP (4)
* DNP (4)
* SNP (3)
* URA (2)
* RP (1)

 |

 |
| 
* Lista političkih partija
* Politika Crne Gore

 |